Najd bosqini. Najd istilosi () – hijriy 4-yilda rabiussoni yoki jumodilavval (milodiy 625 yilning iyul) oyida sodir boʻlgan. Islom paygʻambari Muhammad gʻarazli maqsadda boʻlgan ayrim qabila vakillariga qarshi askarlarini Najdga yuboradi. Baʼzi olimlarning taʼkidlashicha, Zat ar-Riqa gʻazoti bu bosqinning bir qismi sifatida Najdda sodir boʻlgan. Tavsivi va bosqinchilik. Banu Nodir bosqinidan soʻng yahudiylarning Banu Nodir qabilasining quvgʻin qilinishi natijasida Muhammad Madinada ikki oy qoladi. Shunda u Banu Gʻatafon qabilalarining garazli maqsadlari yoʻlida Zat-ar-Riqada yigʻilayotgani haqida xabar oladi. Gʻatafonlar Qays urugʻidan boʻlgan arab qabilasi edi. Musulmonlar tarafdan ayrim maʼlumot yigʻivchi guruhlar Madina atrofida Bani Muharib va zBanu Gʻatafonning Taʼlaba qabilasidan boʻlgan badaviy qoʻshinlarini toʻplaganliklarini xabar qilishadi. "Sealed Nectar" nashriga koʻra, Muhammad oʻzining musulmon jangchilari bilan shoshilinch ravishda ularni tartibga solishga, shuningdek, koʻzlangan salbiy maqsadlarini amalga oshirishlariga toʻsqinlik qilishga harakat qiladi. Bu yurishlar bir necha marotaba amalga oshiriladi va ijobiy natija beradi. Badaviylar togʻlarga qochib ketishadi, shundan keyin Madina ularning bosqinlaridan himoyalanishga erishadi.